Xhud fil-każ ta’ qtil ta’ Simon Grech li seħħ fl-2005 kien msejjaħ biex jerġa’ jixhed fil-każ. Ronald Grima magħruf wkoll bħala Romina ġie msejjaħ biex jixhed fil-każ kontra Ismael Habesh mil-Libja u Faical Mohouachi mit-Tuneżija, iżda l-avukati Edward Gatt u Joseph Ellis li qed jidhru għall-akkużati oġġezzjonaw għal dan. Meta l-Maġistrat Karol Peralta staqsa lill-ispettur Pullicino għalfejn sejjaħ lix-xhud jerġa’ jixhed, l-ispettur żvela li x-xhud kien avviċinah u qallu li meta xehed oriġinarjament kien mbeżża’ ħafna u issa jrid jerġa’ jixhed għax qed jiftakar ħafna aħjar. Il-Maġistrat Peralta qal li se jiddeċiedi fuq t-talba f’seduta oħra.